CELEX: 62015TN0235
Language: da
Date: 2015-05-15 00:00:00
Title: Sag T-235/15: Sag anlagt den 15. maj 2015 — Pari Pharma mod EMA

6.7.2015   
            
            
               DA
            
            
               Den Europæiske Unions Tidende
            
            
               C 221/26
            
         Sag anlagt den 15. maj 2015 — Pari Pharma mod EMA
   (Sag T-235/15)
   (2015/C 221/35)
   Processprog: engelsk
   
      Parter
   
   
      Sagsøger: Pari Pharma GmbH (Starnberg, Tyskland) (ved advokaterne M. Epping, og W. Rehmann)
   
      Sagsøgt: Det Europæiske Lægemiddelagentur
   
      Sagsøgerens påstande
   
   
               —
            
            
               Afgørelse ASK-11351 (Vantobra) af 24. april 2015 truffet af Det Europæiske Lægemiddelagentur (herefter »EMA«) annulleres, for så vidt som der heri gives en tredjepart aktindsigt i CHMP Assessment Report for VANTOBRA on similarity with Cayston and TOBI Podhaler (EMA/CHMP/702525/2014) og CHMP Assessment Report on clinical superiority to TOBI Podhaler (EMA/CHMP/778270/2014), i henhold til forordning (EF) nr. 1049/2001 (1).
            
         
               —
            
            
               EMA tilpligtes ikke at udbrede de dokumenter, der henvises til i den første påstand.
            
         
               —
            
            
               Subsidiært, annulleres EMA’s afgørelse ASK-11351 (Vantobra) af 24. april 2015, for så vidt som der heri gives en tredjepart aktindsigt i (i) CHMP Assessment Report on clinical superiority to TOBI Podhaler, (EMA/CHMP/778270/2014), uden yderligere redigeringer på side 9 (Superior Respiratory Tolerability of Vantobra over Tobi Podhaler), side 11-12 og 14 (Extrapolation of tolerability from TOBI to Vantobra), side 17-19 (Claimant’s position Q.1 and assessment of the response) og side 19-23 (Claimant’s position Q.2, Assessment of the response, 3. Conclusion and Recommendation), som omhandlet i bilag A1, og (ii) CHMP Assessment Report for VANTOBRA on similarity with Cayston and TOBI Podhaler, (EMA/CHMP/702525/2014), uden yderligere redigeringer på side 9-10, afsnit 2.3 (Therapeutic indication, 1) Data from field survey) og side 11-12, afsnit 2.3 (Therapeutic indication, 2) Interview of physicians in CF centers), som omhandlet i bilag A2, og påstand om, at EMA tilpligtes ikke at videregive de førnævnte dokumenter uden de redigeringer, der følger af bilag A1 og bilag A2, og
            
         
               —
            
            
               EMA tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført et anbringende.
   Sagsøgeren har gjort gældende, at EMA’s afgørelse er i strid med forordning (EF) nr. 1049/2001 og at afgørelsen således tilsidesætter sagsøgerens grundlæggende rettigheder om beskyttelsen af privatlivets fred og af fortrolige oplysninger i medfør af artikel 7 i Den Europæiske Unions charter om grundlæggende rettigheder (herefter »chartret«), artikel 8 i konvention til beskyttelse af menneskerettigheder og grundlæggende frihedsrettigheder af 4. november 1950 og artikel 339 TEUF, sagsøgerens frihed til at drive egen virksomhed i medfør af chartrets artikel 16 og sagsøgerens intellektuelle ejendomsret, jf. chartrets artikel 17, stk. 2. Sagsøgeren har gjort gældende 1) at udbredelse vil gøre det muligt for konkurrent blot at anvende de data og oplysninger, som sagsøgeren har stillet til rådighed, med henblik på at opnå markedsføringstilladelse for dennes eget tobramycinprodukt uden yderligere investering, og således underminere sagsøgerens kommercielle interesser, og 2) at der ikke består nogen tvingende almen interesse i udbredelsen af disse dokumenter.
   
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).